Държавен вестник, бр. 38, 2021 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  38
15 
съответствие с приложение 4, на системата и оборудването на плавателния съд, за да се 
определи дали всяка разумно вероятна повреда или неправилна експлоатация може да има 
опасно или катастрофално въздействие. 
1.4.24 „Кодекс за прилагане на процедури за пожарни изпитания“ означава 
Международният кодекс за прилагане на процедури за пожарни изпитания, както е 
определен в глава ІІ-2 от Конвенцията. 
1.4.25 „Клапа“ означава елемент, който е неразделна част от крило или разширение на 
крило и се използва за регулиране на хидродинамичното или аеродинамичното повдигане 
на крилото. 
1.4.26 „Точка на възпламеняване“ означава точка на възпламеняване, определена чрез 
изпитване с помощта на апарата със затворен тигел, посочен в Международния кодекс за 
превоз на опасни товари по море. 
1.4.27 „Крило“ означава профилирана плоча или триизмерна конструкция, при която се 
генерира хидродинамично повдигане, когато плавателният съд е в движение. 
1.4.28 „Напълно потопено крило“ означава крило, което няма подемни компоненти, 
излизащи над повърхността на водата в режим на носене на крилото. 
1.4.29 „Камбузи“ са затворени помещения, в които са разположени готварски съоръжения с 
открити отоплителни повърхности или които имат уреди за готвене или отопление, всеки 
от които с мощност над 5 kW. 
1.4.30„Високоскоростен плавателен съд“ е плавателен съд с максимална скорост в метри в 
секунда (m/s), равна или по-голяма от: 
3,7  0,1667 
където: 
 
 
 
= обем на водоизместимост, съответстващ на проектната водолиния (m3) 
с изключение на плавателните съдове, чийто корпус се поддържа изцяло над водната 
повърхност в режим без водоизместимост от аеродинамичните сили, генерирани от 
влиянието на земята. 
1.4.31 „Плавателен съд на подводни криле“ е плавателен съд, чийто корпус се поддържа 
изцяло над водната повърхност в режим без водоизместимост чрез хидродинамични сили, 
генерирани върху крилата. 
1.4.32 „Дължина (L)“ означава общата дължина на подводната водонепроницаема обвивка 
на твърдия корпус,  без издадените навън части, при или под проектната водолиния в 
режим на водоизместимост, без активен подемен или задвижващ механизъм. 
16 
1.4.33 „Леко тегло“ е водоизместимостта на плавателния съд в тонове без товар, гориво, 
смазочно масло, баластна вода, прясна и питейна вода в резервоарите, припаси за 
консумация, пътници и екипаж и техните вещи. 
1.4.34 „Кодекс за спасителните средства“ означава Международният кодекс за 
спасителните средства, както е определен в глава III от Конвенцията. 
1.4.35 „Машинни отделения“ са помещенията, в които са разположени двигатели с 
вътрешно горене с обща изходна мощност над 110 kW, генератори, агрегати за течно 
гориво, задвижващи механизми, големи електрически машини и подобни помещения, 
както и шахтите към тези помещения. 
1.4.36 „Максимално работно тегло“ означава общото тегло, до което Администрацията 
разрешава работа в предвидения режим. 
1.4.37 „Максимална скорост“ е скоростта, постигната при максималната непрекъсната 
задвижваща мощност, за която плавателният съд е сертифициран при максимално работно 
тегло в спокойни води. 
1.4.38 „Режим без водоизместимост“ означава нормалният работен режим на плавателен 
съд, когато нехидростатичните сили изцяло или основно поддържат теглото на 
плавателния съд. 
1.4.39 „Агрегат за течно гориво“ включва всяко оборудване за подготовка на течно гориво 
и доставка на течно гориво, нагрято или не, до котли и двигатели (включително газови 
турбини) при налягане, по-голямо от 
0,18 N/mm2. 
1.4.40 „Открити ро-ро помещения“ са тези ро-ро помещения: 
.1      до които имат достъп всички превозвани пътници; и 
.2      които: 
.2.1 
са открити в двата края; или 
.2.2 
имат отвор в единия край и са снабдени с постоянни отвори, разпределени 
отстрани на корпуса или палубата, или отгоре, с обща площ от поне 10% 
от общата площ на страните на помещението. 
1.4.41 „Експлоатационни ограничения“ са ограниченията на плавателните съдове по 
отношение на работата, контрола и експлоатационните характеристики, както и 
оперативните процедури на плавателните съдове, в рамките на които плавателните съдове 
оперират. 
1.4.42 „Работно помещение“ означава затворената зона, от която се осъществява 
навигацията  и управлението на плавателния съд. 
1.4.43 „Работна станция“ означава ограничена зона от работното помещение, оборудвана 
с необходимите средства за навигация, маневриране и комуникация и от която се 
изпълняват функциите по навигация, маневриране, комуникация, командване, управление 
и наблюдение.